VENDIM
Nr. 383, datë 31.8.2022

PËR MIRATIMIN E TARIFAVE TË SHËRBIMIT TË FURNIZIMIT ME UJË PËR SHOQËRINË UJËSJELLËS-KANALIZIME KONISPOL SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12 2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

KOMISIONI KOMBËTAR RREGULLATOR,

[bookmark: _Hlk104903086]në mbledhjen e datës 31.8.2022 pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e UK Konispol sh.a. për miratimin e tarifave të shërbimit të furnizimit me ujë, me anë të shkresë nr. 123 prot, datë 14.12.2021, me lëndë “Lista e dokumentacionit të nevojshëm për unifikimin e tarifave të ujit për UK Konispol”, të paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tria kategoritë e konsumatorëve, si dhe për ujin me shumicë, të shoqëruar me dokumentacionin përkatës sipas përcaktimeve të parashikuara në ligjin nr. 8102 dhe vendimin nr. 40 të KKRR-së, 

VËREN SE: 

[bookmark: _Hlk14333638][bookmark: _Hlk91577610]1. Paraqitja e kërkesës për ligjërimin e tarifave volumetrike të shërbimit të furnizimit me ujë të shoqërisë UK Konispol, është në përputhje me përcaktimet dhe procedurën e parashikuar në vendimin nr. 40, prandaj me vendimin 536 datë 30.12.2021 vendosi fillimin e procedurës për shqyrtimin e aplikimit për propozimin e bërë nga UK Konispol për nivel të ri tarifor për shërbimin e furnizimit me ujë të pijshëm për të gjithë zonën e riorganizuar të shërbimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Konispol në dokumentacionin e paraqitur pranë ERRU-së, me shkresë nr. 123 prot, datë 14.12.2021 “Kërkesë për miratimin e tarifave të ujit për shërbimin e furnizimit me ujë" propozon të ligjërojë tarifat volumetrike për shërbimin e furnizimit me ujë për secilën zonë për të tre kategoritë e konsumatorëve, sipas tabelës së mëposhtme:

Tabela 1. Tarifat aktuale e të propozuara nga shoqëria sipas kategorisë së konsumatorëve
	[bookmark: _Hlk101541370]Kategoria e klientëve
	Tarifat aktuale*
	Tarifat e propozuara
	Ndryshimi

	
	Zona e shërbimit
	Zona e shërbimit
	Zona e shërbimit

	
	Konispol, Mursi, Vrine, Shëndëlli, Verve, Dishat, Markat, Ninat
	Ciflik, Shkallë, Xarre, Shales
	Konispol, Mursi, Vrine, Shëndëlli, Verve, Dishat, Markat, Ninat
	Ciflik, Shkallë, Xarre, Shales
	Konispol, Mursi, Vrine, Shëndëlli, Verve, Dishat, Markat, Ninat
	Ciflik, Shkallë, Xarre, Shales

	A. Shërbimi i FU
	Lek/m3
	Lek/m3
	Lek/m3
	Lek/m3
	Lek/m3
	Lek/m3

	1. Klientë familjarë
	66.7
	50
	66.7
	50
	0
	0

	2. Klientë publikë
	83.3
	83.3
	83.3
	83.3
	0
	0

	3. Klientë privatë
	83.3
	83.3
	83.3
	83.3
	0
	0



[bookmark: _Hlk69376945][bookmark: _Hlk18486285]3. Shoqëria UK Konispol ofron shërbimin e furnizimit me ujë me treguesit e performancës, përkatësisht: mbulimi me shërbime të FU në nivelin 94.9% të popullsisë në zonën e juridiksionit të saj, uji pa të ardhura në nivelin 35.02%, norma korrente e arkëtimit në 98.5%, operon me 10.9 staf/1000 lidhje UK dhe me të ardhurat e gjeneruara mbulon 59 % kostot e O&M. 
4. Në aplikimin e shoqërisë me referencë vitin e mbyllur 2020, si dhe duke konsideruar tarifat e propozuara, shoqëria ka përcaktuar objektivat që do realizohen në vitin e 2022. Treguesit kryesorë të performancës për të dy vjetët, përkatësisht 2020–2021, si edhe objektivat për vitin 2022, jepen në tabelën e mëposhtme.

Tabela 2. Treguesit kryesorë të performancës sipas shoqërisë për vitet 2020–2021–2022
	[bookmark: _Hlk535480858]Treguesit e performancës
	Njësia
	Treguesit e performancës sipas shoqërisë

	
	
	Viti 2020
	Viti 2021   
	Viti 2022
Parashikimi

	1. Uji pa të ardhura
	%
	35.02
	24.4
	3.7

	2. Mbulimi me ujë
	%
	94.9
	94.9
	94.9

	3. Niveli i matjes
	%
	100
	100
	100

	4. Norma e arkëtimit korrente
	%
	98.5
	93.2
	95

	5. Norma e  arkëtimit të përgjithshëm
	%
	143.7
	95
	97.1

	6. Vazhdimësia e furnizimit me ujë 
	orë/ditë
	24
	24
	24

	7. Eficienca e stafit 
	staf/1000 lidhje UK
	10.9
	10.5
	10.4

	8. Mbulimi i kostove O&M
	%
	59
	67.3
	73.6

	9. Mbulimi i kostove totale
	
	59
	67.3
	73.6




[bookmark: _Hlk18486201][bookmark: _Hlk60818676][bookmark: _Hlk525895083]5. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
[bookmark: _Hlk536622332]a) për arsye të riorganizimit në zbatim të VKM nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”;
[bookmark: _GoBack]b) aplikon për herë të parë për tarifa FU pranë ERRU-së pas licencimit dhe kërkon të ligjërojë tarifat që aktualisht aplikon;
c) të krijohet gradualisht qëndrueshmëria financiare për shoqërinë pasi të ardhurat aktuale nga tarifat arrijnë të mbulojnë vetëm 59% të kostove të operimit dhe të mirëmbajtjes.
6. Gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Konispol, si dhe ka verifikuar nëpërmjet kontrollit në subjekt, saktësinë e të dhënave të vëna në dispozicion nga Shoqëria.
7. Në vlerësimin e tarifave të propozuara dhe treguesve të performancës, si dhe në analizën ekonomike financiare, janë marrë në konsideratë përmbushja nga UK Konispol e kritereve të mëposhtme:
a) kërkesave të ligjit nr. 8102 si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar;
[bookmark: _Hlk526152854]d) orientimin drejt mbulimit të kostove të operimit dhe të mirëmbajtjes;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për tarifa nga shoqëria, ERRU-ja e gjen të justifikuar, në nivelin e propozuar nga shoqëria, referuar kjo analizës tekniko ekonomike si dhe realizimit të objektivave të performancës të përcaktuara.
8. Në bazë të analizës, verifikimeve dhe komunikimit me stafin drejtues të shoqërisë konsiderohen të arritshëm objektivat e vendosur mbi treguesit e performancës nga ERRU-ja dhe për këtë janë lënë detyra për shoqërinë UK Konispol si më poshtë:
[bookmark: _Hlk107216568]a) të kryejë vlerësimin e “Ujit të prodhuar” bazuar në regjistrimet ditore të prodhimit, në çdo pikë ku ai përftohet. Për sa kohë që asnjë nga burimet, S/P dhe depot nuk kanë të instaluar ujëmatës vlerësimit i prodhimit do të bëhet metoda alternative inxhinierike të thjeshta;
[bookmark: _Hlk107218671]b) duke pasur parasysh problematikën në hartimin e bilancit të ujit, në kuadër të programeve të trajnimit nga SHUKALB (Shoqata e Shoqërive Ujësjellës-Kanalizime në Shqipëri) të trajnojë stafin profesionist mbi njohjen, hartimin e Bilancit të Ujit dhe përllogaritjen e komponentëve të tij, për një vlerësim real të UPA (humbjeve); 
c) të organizojë task-forcën me ndihmën edhe të Bashkisë Konispol, për evidentimin dhe eliminimin e lidhjeve të paligjshme në rrjetin e shpërndarjes;
[bookmark: _Hlk69295160]d) të rivlerësojë popullsinë e shërbyer duke u bazuar në llogaritjet me mesataren 3.3 persona për një lidhje të FU. Në rast të mbajtjes së këtij treguesi të pandryshuar nga ai i paraqitur në këtë aplikim të vërtetojë në mënyrë të dokumentuar bazën e llogaritjes me 6 persona për një lidhje. Vlerësimi do të shërbejë për përcaktimin e saktë të familjeve të cilat nuk kanë kontratë me U Konispol;
e) të analizojë vlerat e pasqyruara në llogaritë e arkëtueshme të klientëve dhe të ndajë llogaritë e arkëtueshme të klientëve nga taksat e bashkisë;
f) të analizojë vlerat e pasqyruara në llogaritë e pagueshme dhe të kryeje sistemimet për fshirjen e detyrimeve të rekomanduara edhe nga audituesi, si dhe të kryejë rakordimet me OSHEE-në;
g) t’i kushtojë vëmendje të veçantë komponentit të konsumit të energjisë elektrike në leximet e sakta të konsumit në kontatorin e OSHEE-së për të eliminuar problemet e pasaktësisë së konsumit të energjisë elektrike në stacione e pompimit dhe puset;
h) të llogarisë amortizimin vjetor me normat e caktuara nga ERRU-ja dhe ta paraqesë atë çdo vit në raportimin e të dhënave pranë ERRU-së;
i) të hartojë dosjet përkatëse të informacionit teknik mbi sistemet e furnizimit me ujë dhe komponentët e tij në përputhje me formatin e kërkuar nga ERRU-ja dhe t’i dorëzojë ato para aplikimit të radhës për tarifa të reja pranë ERRU-së;
j) të krijojë dhe mirëmbajë sisteme të informacionit teknik dhe financiar në përputhje me metodologjinë e vendosjes së tarifave që të mundësohet  verifikimi i të dhënave.
Në këtë kuadër shoqëria duhet të saktosojë të dhënat të cilat japin rezultate paradoksale të TKP, si nga njëra anë, konstatohet ulja e normës korrente të faturimit dhe nga ana tjetër jepet përmirësim i treguesit të mbulimit të kostove të O&M. Kjo mund të ndodhe vetëm në rastet kur kemi ulje të konsiderueshme të kostove dhe/ose rritje të konsiderueshme të faturimeve, gjë e cila duhet të demonstrohet me të dhëna të plota dhe të sakta që përbejnë këta tregues të performancës; 
k) të realizojë reduktimin e nivelit të treguesit UPA duke u fokusuar në aksionin për gjetjen dhe eliminimin e lidhjeve të paligjshme kryesisht në rrjetin e shpërndarjes, si dhe në sigurimin dhe përdorimin me efikasitet të investimeve për uljen e humbjeve fizike, në transmetim dhe shpërndarje.
l) të vendosen matësit në të gjitha stacionet e pompimit, në mënyrë që uji i prodhuar të matet me saktësi;
m) pas përmbushjes së të gjitha detyrave dhe treguesve të performancës të caktuara nga ERRU-ja, shoqëria duhet të ndërmarrë hapat e nevojshme institucionale që të përfshijë në aktivitetin e saj edhe shërbimet e kanalizimeve të ujërave të ndotura, që aktualisht administrohen nga Bashkia Konispol. Kjo do t’i shërbejë rritjes së cilësisë së shërbimeve për konsumatorin, si edhe përmirësimit të performancës financiare të shoqërisë.
n) Për rritjen e performancës financiare është e domosdoshme që shoqëria U Konispol të ri aplikojë për tarifa të reja për vitin 2024. Duke pasur parasysh natyrën e zonës urbane të Konispolit shoqëria U Konispol kur do të aplikojë për tarifa të reja duhet të përfshijë në strukturën e tarifave të reja edhe tarifën fikse, e cila mungon aktualisht. Kjo mundëson respektimin e kriterit për të mos aplikuar një rritje të menjëhershme të tarifës volumetrike, si edhe i jep më shumë garanci përmirësimit të performancës financiare të shoqërisë nga luhatja e prezencës së konsumatorëve gjatë vitit. 
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendim nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Konispol si më poshtë:
Tabela 3. Tarifat e miratuara nga ERRU për shoqërinë UK Konispol
	[bookmark: _Hlk105403391]Kategoria
	Tarifat në zonën e shërbimit sipas vendimit 

	
	Konsipol, Mursi, Vrine, Shëndëlli, Verve, Dishat, Markat, Ninat
	Ciflik, Shkallë, Xarrë, Shales

	Tarifë volumetrike për furnizimin me ujë
	Lek/m3
	Lek/m3

	Klientë familjarë 
	66.7
	50

	Klientë publikë
	83.3

	Klientë privatë
	83.3



[bookmark: _Hlk1397188][bookmark: _Hlk8044739]2. Objektivat e treguesve kryesorë të performancës për vitin 2023 për UK Konispol, do të jenë:
Tabela 4. Objektivat e treguesve të performancës për vitin 2023 sipas ERRU-së
	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2023 të përcaktuar nga ERRU-ja

	
	
	

	1. Uji pa të ardhura
	%
	30.3

	2. Mbulimi me ujë
	%
	92.2

	3. Niveli i matjes
	%
	100

	4. Norma e arkëtimit korrent
	%
	95

	5. Norma e arkëtimit të përgjithshëm
	%
	97

	6. Vazhdimësia e furnizimit me ujë
	orë/ditë
	24

	7. Eficienca e stafit
	staf/1000 lidhje UK
	10.4

	8. Mbulimi i kostove O&M
	%
	56.4



3. Pagesa rregullatore vjetore për shoqërinë Ujësjellës-Kanalizime Konispol sh.a. do të jetë 0.6% e të ardhurave vjetore të parashikuara nga aktiviteti.
4. Lidhjen e kontratës me UK Konispol brenda 30 ditëve nga data e njoftimit sipas pikës 4, të nenit 22, të ligjit nr. 8102.
5. Ky vendim hyn në fuqi më datë 1.10.2022 dhe është i vlefshëm deri në miratimin e tarifave të reja.
[bookmark: _Hlk535915368]Ky vendim botohet në Fletoren Zyrtare.

KRYETAR
Ndriçim Shani

